CELEX: 32009R0159
Language: ro
Date: 2009-02-25 00:00:00
Title: Regulamentul (CE) nr. 159/2009 al Comisiei din 25 februarie 2009 de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Chabichou du Poitou (DOP)]

26.2.2009   
            
            
               RO
            
            
               Jurnalul Oficial al Uniunii Europene
            
            
               L 53/8
            
         
      REGULAMENTUL (CE) NR. 159/2009 AL COMISIEI
   
   din 25 februarie 2009
   de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Chabichou du Poitou (DOP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) a doua teză,
   întrucât:
   
               (1)
            
            
               În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a analizat cererea Franței de aprobare a unei modificări a elementelor din caietul de sarcini al denumirii de origine protejate „Chabichou du Poitou”, înregistrată prin Regulamentul (CE) nr. 1107/96 al Comisiei (2).
            
         
               (2)
            
            
               Cererea are ca scop modificarea caietului de sarcini prin precizarea condițiilor de utilizare a tratamentelor și a aditivilor pentru lapte și la fabricarea produsului „Chabichou du Poitou”. Aceste practici asigură menținerea caracteristicilor esențiale ale produsului DOP.
            
         
               (3)
            
            
               Comisia a examinat modificarea în cauză și a hotărât că este justificată. Deoarece modificarea este minoră în sensul articolului 9 din Regulamentul (CE) nr. 510/2006, Comisia o poate aproba fără să recurgă la procedura descrisă la articolele 5, 6 și 7 din regulamentul respectiv.
            
         
               (4)
            
            
               În conformitate cu articolul 18 alineatul (2) din Regulamentul (CE) nr. 1898/2006 al Comisiei (3) și în temeiul articolului 17 alineatul (2) din Regulamentul (CE) nr. 510/2006, este necesar să se publice un rezumat al caietului de sarcini,
            
         ADOPTĂ PREZENTUL REGULAMENT:
   Articolul 1
   Caietul de sarcini al denumirii de origine protejate „Chabichou du Poitou” se modifică în conformitate cu anexa I la prezentul regulament.
   Articolul 2
   Rezumatul consolidat care reia principalele elemente ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12.
   
      (2)  JO L 148, 21.6.1996, p. 1.
   
      (3)  JO L 369, 23.12.2006, p. 1.
   
      ANEXA I
      Se aprobă următoarele modificări la caietul de sarcini al denumirii de origine protejate „Chabichou du Poitou”:
      
         „Metoda de obținere”
      
      Punctul 5 din caietul de sarcini cu privire la descrierea metodei de obținere a produsului este completat de dispozițiile care urmează:
      
         „(…) Operațiunea de coagulare a laptelui trebuie să se realizeze exclusiv cu cheag.
         Se interzice concentrarea laptelui prin eliminarea parțială a părții apoase înainte de coagulare.
         În afară de materiile prime lactate, singurele ingrediente, adjuvanți tehnologici sau aditivi autorizați în lapte și pe parcursul preparării sunt cheagul, culturile inofensive de bacterii, de drojdii și de mucegaiuri, clorura de calciu și sarea.
         (…) Se interzice conservarea prin păstrare la o temperatură negativă a materiilor prime lactate, a produselor în curs de fabricare, a cașului sau a brânzei proaspete.
         (…) Se interzice conservarea în atmosferă modificată a brânzeturilor proaspete și a brânzeturilor în curs de maturare.”
      
   
   
      ANEXA II
      FIȘĂ REZUMAT
      
         Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare
      
      „CHABICHOU DU POITOU”
      
         Nr. CE: FR-PDO-0117-0115/ 29.3.2006
      
      DOP (X) IGP ( )
      Această fișă rezumat prezintă, cu titlu informativ, principalele elemente ale caietului de sarcini al produsului.
      1.   Autoritatea competentă din statul membru
      
                  Denumire
               
               
                  :
               
               
                  Institut national de l’origine et de la qualité (INAO)
               
            
                  Adresă
               
               
                  :
               
               
                  51 rue d’Anjou – 75008 Paris — FRANCE
               
            
                  Tel.
               
               
                  :
               
               
                  +33 153898000
               
            
                  Fax
               
               
                  :
               
               
                  +33 153898060
               
            
                  E-mail
               
               
                  :
               
               
                  info@inao.gouv.fr
               
            2.   Grup
      
                  Denumire
               
               
                  :
               
               
                  Syndicat de défense du Chabichou du Poitou
               
            
                  Adresă
               
               
                  :
               
               
                  Agropole — Route de Chauvigny — BP 50002 — 86550 Mignaloux Beauvoir — FRANCE
               
            
                  Tel.
               
               
                  :
               
               
                  +33 549447480
               
            
                  Fax
               
               
                  :
               
               
                  +33 549467905
               
            
                  E-mail
               
               
                  :
               
               
                  filieres-lait@poitou-charentes.chambagri.fr
               
            
                  Componență
               
               
                  :
               
               
                  producători/prelucrători (X) alte categorii ( )
               
            3.   Tip de produs
      
                  Clasa 1.3:
               
               
                  Brânzeturi
               
            4.   Caiet de sarcini
      [rezumatul cerințelor prevăzute la articolul 4 alineatul (2) din Regulamentul (CE) nr. 510/2006]
      4.1.   Denumire
      „Chabichou du Poitou”
      4.2.   Descriere
      Brânză din lapte de capră, din pastă moale nepresată, cu o crustă subțire și o pastă de culoare albă, sub formă de trunchi mic de con, numit „cep”, de aproximativ 6 cm înălțime, cu o greutate medie de 120 g și cu un conținut de materie grasă de 45 %.
      4.3.   Aria geografică
      Departamentul la Vienne
      Cantoanele Châtellerault, Charroux, Civray, Couhé, Gençay, Lencloître, Lusignan, Mirebeau, Moncontour, Neuville, Poitiers, Saint-Georges-lès-Baillargeaux, Saint-Julien-l'Ars, La Villedieu-du-Clain, Vivonne, Vouillé: toate comunele.
      Comunele Arçay, Availles-en-Châtellerault, Beaumont, Berthegon, Bonneuil-Matours, Bouresse, Cenon, Chalais, Chauvigny, Chouppes, Coussay, Curzay-sur-Dive, Dercé, Glenouzé, Guesnes, Lhommaizé, Loudun, Maulay, Mauprévoir, Messemé, Monthoiron, Monts-sur-Guesnes, Moussac, Mouterre-Silly, Prinçay, Queaux, Ranton, La Roche-Rigault, Saint-Laon, Saint-Laurent-de-Jourdes, Saint-Martin-l'Ars, Saires, Sammarçolles, Sérigny, Ternay, Verrières, Verrue, Le Vigeant, Vouneuil-sur-Vienne.
      Departamentul Deux-Sèvres
      Cantoanele Airvault, Celles-sur-Belle, Chef-Boutonne, Lezay, Mazières-en-Gâtine, Melle, Ménigoute, La Mothe-Saint-Héray, Saint-Loup-Lamairé, Saint-Maixent-l'Ecole-2, Saint-Maixent-l'Ecole-Ville, Sauzé-Vaussais, Thénezay, Thouars-1, Thouars-Ville: toate comunele.
      Comunele Augé, Asnières-en-Poitou, Azay-le-Brûlé, Brieuil-sur-Chizé, Brioux-sur-Boutonne, Brûlain, La Crèche, Chérigné, Ensigné, Geay, Glénay, Juillé, Luché-sur-Brioux, Lusseray, Luzay, Paizay-le-Chapt, Périgné, Pierrefitte, Prahecq, Saint-Martin-de-Bernegoue, Sainte-Gemme, Saint-Varent, Saivres, Secondigné-sur-Belle, Séligné, Vernoux-sur-Boutonne, Villefollet, Villiers-sur-Chizé, Vouillé.
      Departamentul la Charente
      Comunele Adjots, Benest, Bernac, Bioussac, Le Bouchage, Brettes, Champagne-Mouton, La Chèvrerie, Condac, Courcôme, Empuré, La Faye, La Forêt-de-Tessé, Londigny, Longré, La Magdeleine, Montjean, Nanteuil-en-Vallée, Paizay-Naudoin-Embourie, Raix, Ruffec, Saint-Gourson, Saint-Martin-du-Clocher, Souvigné, Taizé-Aizié, Theil-Rabier, Vieux-Ruffec, Villefagnan, Villiers-le-Roux.
      4.4.   Dovada originii
      Fiecare producător de lapte, fiecare atelier de prelucrare și fiecare atelier de maturare completează o „declarație de aptitudine” înregistrată de serviciile INAO (Institutul național al denumirilor de origine), care permite acestui organism să identifice toți operatorii. Aceștia trebuie să țină la dispoziția INAO registrele și orice alte documente necesare pentru controlul originii, al calității și al condițiilor de producție a laptelui și a brânzeturilor.
      În cadrul controlului efectuat cu privire la caracteristicile produsului cu denumirea de origine, se realizează un test analitic și organoleptic care are scopul de a garanta calitatea și caracteristicile tipice ale produselor testate.
      4.5.   Metodă de obținere
      Producerea laptelui, fabricarea și maturarea brânzeturilor trebuie să aibă loc în aria geografică.
      Lapte de capră integral, ușor închegat, prin coagulare lactică; cașul proaspăt, scurs sau nu în prealabil, se pune într-o matriță tronconică perforată; se pune la scurs între 18 și 24 de ore, presărându-se sare pe suprafață; se pune la uscat între 24 și 48 de ore; maturare timp de minimum zece zile, la o temperatură de 10 până la 12 °C și în condiții de umiditate a aerului între 80 și 90 %.
      4.6.   Legătură
      Denumirea provine de la cuvântul de origine arabă „chebli”, care înseamnă capră. Acest tip de brânză a fost produs de sarazinii rămași după înfrângerea de la Poitiers din 732, care au fost mutați pe o colină aflată în vecinătatea orașului Poitiers. Brânza a fost menționată cu denumirea de „Chabichou” în 1782 în „Ghidul călătorului în Poitiers” de Charles de Cherge. Fiind un semn de recunoaștere al ținutului din jurul orașului Poitiers, este elogiată într-un sonet de Emile Bergerat din anul 1910 și într-un cântec din anul 1914. Cererea pentru denumirea de origine s-a făcut în 1989 și aceasta a fost recunoscută în 1990.
      Producția s-a dezvoltat în zona sitului geologic Seuil du Poitou, un ținut omogen prin terenurile sale calcaroase, cu o largă tradiție în creșterea caprinelor și cu o considerabilă proporție de producători și prelucrători ai brânzei „Chabichou du Poitou”.
      4.7.   Organism de control
      
                  Denumire
               
               
                  :
               
               
                  Institut national de l’origine et de la qualité (INAO)
               
            
                  Adresă
               
               
                  :
               
               
                  51 rue d'Anjou — 75008 Paris — FRANCE
               
            
                  Tel.
               
               
                  :
               
               
                  +33 153898000
               
            
                  Fax
               
               
                  :
               
               
                  +33 153898060
               
            
                  E-mail
               
               
                  :
               
               
                  info@inao.gouv.fr
               
            Institut National de l’Origine et de la Qualité este un organism administrativ public, cu personalitate juridică, sub tutela Ministerului Agriculturii.
      
                  Denumire
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Adresă
               
               
                  :
               
               
                  59 boulevard Vincent-Auriol — 75703 Paris Cedex 13 — FRANCE
               
            
                  Tel.
               
               
                  :
               
               
                  +33 144871717
               
            
                  Fax
               
               
                  :
               
               
                  + 33 144973037
               
            DGCCRF este un serviciu în cadrul Ministerului Economiei, Industriei și Ocupării forței de muncă.
      4.8.   Etichetare
      Produsul trebuie să prezinte mențiunea „Appellation d'Origine Contrôlée” (denumire de origine protejată) și denumirea de origine.
      Este obligatorie mențiunea „Appellation d'Origine” (denumire de origine).
      Poate fi utilizată mențiunea „Fabrication fermière” (produs fabricat la fermă) sau „Fromage fermier” (brânză de fermă).